
Sopronnémeti Község Önkormányzat Képviselő-testülete
Sopronnémeti, Petőfi u. 22.
30-6/2010.
Jegyzőkönyv

Készült Sopronnémeti Község Önkormányzat Képviselő-testületének 2010. június 23-án 1930 órai kezdettel tartott nyilvános üléséről.

Testületi ülés helye: Községi Önkormányzat tanácsterme

Jelen vannak:

· Bognár Sándor polgármester

· Szabóné Németh Mária alpolgármester

· Bognár Sándorné

· Nagy Gyula

· Németh József Gábor

· Németh Ottóné képviselő

Farád-Sopronnémeti Körjegyzőség részéről:

Pálfi Zoltánné körjegyző

Lakosság köréből: 1 fő
Bognár Sándor polgármester köszönti a testületi ülésen megjelenteket, megállapítja, hogy minden képviselő jelen van, a testület határozatképes. Jegyzőkönyv-hitelesítőnek felkéri Szabóné Németh Mária és Németh Ottóné képviselőket. Ezután javaslatot tesz az ülés napirendjére.
Napirend:

1.) Beszámoló az előző ülés óta eltelt fontosabb eseményekről
Előadó: Bognár Sándor polgármester

2.) Jelzőrendszeres házi segítségnyújtás jövőbeni működtetésével kapcsolatos döntés meghozatala

Előadó: Bognár Sándor polgármester

3.) Csornai Többcélú Kistérségi társulás társulási megállapodásának módosítása

Előadó: Bognár Sándor polgármester

4.) Mosonmagyaróvári Nagytérségi Hulladékgazdálkodási Önkormányzati Társulás Részletes Megvalósíthatósági Tanulmányának megvitatása és társulási megállapodásának véleményezése
Előadó: Bognár Sándor polgármester

5.) Gyermekjóléti szolgálat munkájáról szóló beszámoló és a jegyzői átfogó értékelés megtárgyalása a gyermekjóléti és gyermekvédelmi feladatok ellátásáról

Előadó: Bognár Sándor polgármester

6.) Egyéb döntést igénylő ügyek

Előadó: Bognár Sándor polgármester

A képviselő-testület a napirendet egyhangúlag elfogadja.
Napirend tárgyalása:

1.) Beszámoló az előző ülés óta eltelt fontosabb eseményekről

Bognár Sándor polgármester: A faluközpont fejlesztés folyamatban van, az időjárás miatt kicsit csúszik a befejezés, de az előírt időpontra készen lesznek a munkálatokkal. Úgy terveztük, hogy a július 3-án tartandó falunap keretében lesz az ünnepélyes átadás, de ez későbbre tolódik. 
Játszóteres pályázatot a sportegyesület adta be, így nagyobb a lehetőség a támogatásra. Amíg ugyanis az előző pályázattal nem számoltunk el, addig nem lehet újat beadni az önkormányzatnak. is A virágosítási akció jól sikerült, sokan szépítették egynyári virággal az utcát és az utcára nyíló ablakokat.

Élelmiszer csomag osztása is történt a faluban, az  MVH írta ki a pályázatot, az önkormányzat a Katolikus Karitasszal vette fel a kapcsolatot. 38 család kapott támogatásként lisztet, száraztésztát és kekszet. Vannak, akik reklamáltak, mert nem kaptak, de mindenki nem felelt meg azoknak a feltételeknek, amiket előírtak.
Járdafelújításnak el kellett volna már kezdődni, de az esőzések miatt a vállalkozó is csúszott azokkal a munkákkal, amit máshol már be kellett volna fejeznie. 
Rendőrség kérése, hogy segítsük a  körzeti megbízottak munkáját. Az önkormányzat egy lézernyomtatót vásárolt részükre, ezt a Rábaköz Közbiztonságáért Alapítvány részére ajánlottuk fel.
Július 3-án tartjuk a Kistelepülések Régiós Találkozóját. Előreláthatóan a három testvértelepülésünk képviselteti magát.
Megyei alapos pályázatok elbírálása megtörtént, a következő támogatásokat kaptuk:
- Kulturális rendezvény 


60.000.-Ft
- Külkapcsolatok 



90.000.-Ft

- Generációk egymás mellette élése
40.000.- Ft

- Egészségmegőrző nap


60.000.-Ft

- Környezetvédelmi alaptól
          130.000.-Ft
- Önkéntes Tűzoltó Egyesület

50.000.-Ft
Csornai Kistérségi Társulástól 100 ezer forint támogatást kapunk a falunapra.
Könyvtár-teleház működtetésére 3 pályázó volt, egy sopronnémeti lakossal kötöttünk szerződést.
Szabóné Németh Mária alpolgármester a falunappal kapcsolatban megjegyzi, hogy a rendezvény lebonyolítására fel kell kérni egy felelőst, aki az egész napi programot, a főzők tevékenységét valamint a vendégek fogadását-ellátását koordinálja.

A képviselő-testület a beszámolót egyhangúlag elfogadja.

2.) Jelzőrendszeres házi segítségnyújtás jövőbeni működtetésével kapcsolatos döntés meghozatala
Bognár Sándor polgármester: Január 1-től megszűnt az állami támogatás erre a szolgáltatásra.  A kistérség nem nyert a pályázaton erre forrást. Minden önkormányzatnak magának kell vállalnia, ha akarja az időseket támogatni. Mehet piaci alapon is, ekkor az idős vállalja a működtetés teljes költségét. Az előzetes igények szerint 12 fő jelezte még az év elején, hogy kérné az ellátást. Most már kevesebben vannak.

Megérkezett a HB Rendszerház Kft. megkeresése a feladat ellátására.

Ha az önkormányzat vállalja, hogy embert biztosít az idős ember riasztásának fogadására, akkor 1600 forintba kerülne az igénylőnek, 400 forintot az önkormányzat vállalna át. Ha ezt a segítséget nem tudja biztosítani az önkormányzat, akkor 2000.-Ft/havi összeget kell az időseknek kifizetni.
Nagy Gyula képviselő elhagyja a tanácstermet. A testület létszáma 5 főre csökken.

Bognár Sándor polgármester javasolja, hogy az önkormányzat vállalja át, hogy dolgozót biztosít a központba érkező riasztások vétele után – a diszpécser szolgálat értesítésének megfelelően –  a probléma helyben történő megoldására.  Kéri képviselőtársai támogatását.

A képviselő-testület 5 igen szavazattal, ellenszavazat és tartózkodás nélkül meghozza következő határozatát:

Sopronnémeti Község Önkormányzat Képviselő-testületének 23/2010. (VI.23.) határozata

A képviselő-testület kinyilvánítja, hogy a jelzőrendszeres házi segítségnyújtás ellátásához támogatást biztosít az ellátást igénylő időseknek. A megbízott által működtetett diszpécserközpontba befutott segélyhívásokról a diszpécser haladéktalanul értesíti a megbízó (önkormányzat) ügyeletet ellátó személyzetét, aki a segélykéréssel összefüggésben a további szükséges feladatokat saját hatáskörben elvégzi.
Felkéri a képviselő-testület a polgármestert a szolgáltatást nyújtó céggel történő szerződés megkötésére.

Felelős: Bognár Sándor polgármester

Határidő: 2010. július 31.

3.) Csornai Többcélú Kistérségi Társulás társulási megállapodásának módosítása
Bognár Sándor polgármester elmondja, hogy a kistérség tanácsülésén határoztak arról, hogy a CSTKT az „Esélykülönbséget mérséklő kulturális vidékfejlesztés elősegítésére kistérségi közművelődési referens alkalmazása és kistérségi közkincs kerekasztal létrehozása” c. pályázaton részt kíván venni. Ennek megfelelően szükséges a társulás által ellátandó feladatok közé felvenni a közművelődési feladatot.
Kéri a képviselőket, kézfeltartással jelezzék, hogy támogatják-e a társulási megállapodás módosítását az elmondottaknak megfelelően, továbbá vállalják-e a képviselő-testület csatlakozását a társulás által ellátandó közművelődési feladathoz.

A képviselő-testület 5 igen szavazattal, ellenszavazat és tartózkodás nélkül meghozza alábbi határozatát:

Sopronnémeti Község Önkormányzat Képviselő-testületének 24/2010. (VI. 23.) határozata
A képviselő-testület a települési önkormányzatok többcélú kistérségi társulásáról szóló 2004. évi CVII. törvény 1.§ (9) bekezdés b) pontja értelmében a Csornai Többcélú Kistérségi Társulás társulási megállapodásának módosítását jóváhagyja olyan módon, hogy a társulási megállapodásba a társult feladatok közé felveszi a közművelődési feladatot.

Felelős: Bognár Sándor polgármester

Határidő: azonnal

A képviselő-testület 5 igen szavazattal, ellenszavazat és tartózkodás nélkül meghozza következő határozatát:

Sopronnémeti Község Önkormányzat Képviselő-testületének 25/2010. (VI. 23.) határozata
A képviselő-testület csatlakozik a Csornai Többcélú Kistérségi Társulás társulási megállapodásában társult feladatként szereplő közművelődési feladat ellátásához.

Felelős: Bognár Sándor polgármester

Határidő: azonnal
4.) Mosonmagyaróvári Nagytérségi Hulladékgazdálkodási Önkormányzati Társulás Részletes Megvalósíthatósági Tanulmányának megvitatása és társulási megállapodásának véleményezése
Bognár Sándor polgármester elmondja, hogy a hulladékgazdálkodásra  vonatkozó Részletes Megvalósíthatósági Tanulmány tartalmazza a jelenlegi helyzetnek megfelelő adatokat és azokat a terveket, célokat, amiket a KEOP 1.1.1 pályázatban vállaltak szerint meg kell valósítani.

A hulladékgazdálkodási társulás társulási megállapodását véleményezni kell, az alapító okirat helyett ezt a formát kell elfogadni a társulást alkotó önkormányzatoknak. A társulási megállapodás tervezetét is megkapták, amennyiben a társult önkormányzatok elfogadják, a társulásnak gondoskodni kell a MÁK általi törzskönyvi bejegyeztetésről.
Javasolja elfogadásra a Hulladékgazdálkodási Önkormányzati Társulás Részletes Megvalósíthatósági Tanulmányát és a társulási megállapodását is.

A képviselő-testület 5 igen szavazattal, ellenszavazat és tartózkodás nélkül meghozza alábbi határozatát:
Sopronnémeti Község Önkormányzat Képviselő-testületének 26/2010. (VI. 23.) határozata
A képviselő-testület nyilatkozik, hogy a Mosonmagyaróvári Nagytérségi Hulladékgazdálkodási Önkormányzati Társulás részére a KEOP 1.1.1 pályázat üzemeltetési koncepciójának alátámasztásához nyújtott és az RMT-ben feltüntetett adatok, információk a valóságnak megfelelnek, továbbá az RMT-ben bemutatott üzemeltetési koncepciót, díjpolitikát, díjképzést ismerik, és annak betartását a támogatás visszafizetésének terhe mellett vállalják a projekt befejezését követő minimum öt évig.

Felelős: Bognár Sándor polgármester

Határidő: azonnal

A képviselő-testület 5 igen szavazattal, ellenszavazat és tartózkodás nélkül meghozza alábbi határozatát:
Sopronnémeti Község Önkormányzat Képviselő-testületének 27/2010. (VI. 23.) határozata
A képviselő-testület elfogadja a Mosonmagyaróvári Nagytérségi Hulladékgazdálkodási Önkormányzati Társulás társulási megállapodását.

Felelős: Bognár Sándor polgármester

Határidő: azonnal

5.) Gyermekjóléti szolgálat munkájáról szóló beszámoló és a jegyzői átfogó értékelés megtárgyalása a gyermekjóléti és gyermekvédelmi feladatok ellátásáról

Bognár Sándor polgármester elmondja, hogy a családsegítő és gyermekjóléti szolgálat beszámolóját és a jegyzői átfogó értékelést is megkapta minden képviselő, javasolja ezek elfogadását.
A képviselő-testület 5 igen szavazattal, ellenszavat és tartózkodás nélkül meghozza alábbi határozatát:

Sopronnémeti Község Önkormányzat Képviselő-testületének 28/2010. (VI. 23.) határozata
A képviselő-testület a jegyzőkönyvhöz csatolt tartalommal és formában elfogadja a Szociális és Gyermekjóléti Alapszolgáltatási Központ (Kóny) családgondozójának beszámolóját és a jegyzői átfogó értékelést.

Felelős: Bognár Sándor polgármester

Határidő: azonnal
Szabóné Németh Mária alpolgármester érdeklődik egy pályázati kiírásról árkok tisztítására és csatornázásra vonatkozóan. Szerinte utána kellene járni ennek a lehetőségnek vagy valamilyen más formában megoldani az árkok rendbetételét, mert a legtöbb helyen eldugultak az átereszek, nem lenne szabad folyása az esetlegesen felgyülemlő nagyobb mennyiségű víznek.
Bognár Sándor polgármester: Fontos lenne ennek a problémának a megoldása. Pályázati lehetőségről jelenleg nem tud, de szakemberektől állásfoglalást kér, minek van értelme, mit lehet tenni az árkok tisztítása érdekében.
6.) Egyéb döntést igénylő ügyek

Bognár Sándor polgármester: Van egy kisbuszunk azon kívül, ami a mindennapok során működik. Ezt a régi buszt el kellene adni, mert a kettőt nehéz fenntartani, ezt terheli a cégautóadó is. Kéri a testület támogatását, annak érdekében, hogy utána járhasson, mennyiért lehetne egy ilyen kisbuszt értékesíteni és lenne-e rá kereslet. Az információk birtokában egy későbbi testületi ülésen lehetne dönteni az értékesítésről.
A testület egyhangúlag hozzájárul a kéréshez.

Bognár Sándor polgármester elmondja, lenne egy kérése a testület felé. Mindenki előtt ismert, hogy októberben helyhatósági választások lesznek. Szándékában áll majd újra indulni a polgármesteri tisztségért. Amennyiben azonban nem választják meg, akkor, esetleg, lehetősége nyílna az öregségi nyugdíj vagy a közszolgálati járadék igénylésére. Ehhez azonban az szükséges, hogy létrejöjjön a foglalkoztatási jogviszonya, vagyis főállású polgármester legyen.
Kéri az ügyben a testület véleményét.

A képviselő-testület Bognár Sándor polgármester felvetését egy képviselő tartózkodása mellett támogatja. 

Pálfi Zoltánné körjegyző felhívja a képviselő-testület figyelmét a következőkre:

A polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. Törvény 1.§ (2) bekezdés b) pontja értelmében a polgármester foglalkoztatási jogviszonya 

a szervezeti és működési szabályzat módosításával jön létre a háromezernél kevesebb lakosú községben, ha a képviselő-testület a társadalmi megbízatást – a polgármesterrel egyetértésben – főállásúra változatja.

Ennek megfelelően előbb módosítani szükséges az önkormányzat szervezeti és működési szabályzatát olyan formában, hogy „A megválasztott polgármester társadalmi megbízatású” szövegrész helyébe „A polgármester foglalkoztatási jogviszonyban áll.” szövegrész kerül.
Az SZMSZ módosítása után dönthet a testület arról, hogy a polgármester főállású legyen és ennek megfelelően a díjazásáról.

Bognár Sándor polgármester kéri a képviselőket, aki egyetért az imént elmondottakkal, kézfeltartással jelezze.

Sopronnémeti Község Önkormányzat Képviselő-testülete 4 igen, 0 nem szavazattal, 1 tartózkodás mellett megalkotja 6/2010. (VI.24.) rendeletét az Önkormányzat Szervezeti és Működési Szabályzatáról szóló 3/2007. (III. 29.) rendelete módosításáról.

(A rendelet a jegyzőkönyv mellékletét képezi.)

Bognár Sándor polgármester elmondja, hogy 2010. június 29-én kerül sor a következő testületi ülésre.

Miután több tárgy nincs, hozzászólás nem érkezik, Bognár Sándor polgármester a testületi ülést bezárja 2130 órakor.

Kmf.

